Ушанаванне ўсіх экіпажаў у адзін дзень – не выпадковасць. Справа ў тым, што сёлета рэкардсмены жніва на самай справе ішлі, што называецца, “жатка ў жатку” – разрыў паміж першым, другім і трэцім месцамі склаў нават не дні, а лічаныя гадзіны. Першымі “тысячнікамі” сёлета стаў экіпаж камбайнераў Юрыя Сідарука і Міхаіла Пашковіча з СВК “Пакроўскі” — гаспадаркі, якая на працягу многіх гадоў вядома сваімі выдатнымі працоўнымі традыцыямі. На момант нашага візіту тут было ўбрана ўжо больш за 65% пасяўных плошчаў і намалочана каля 4 тысяч тон збожжа.